stanford-oval/wikipedia huggingface dataset:
Lehtikantojäärä
Aiheesta muualla

Laji.fi: Lehtikantojäärä (Rhagium mordax)
iNaturalist: Lehtikantojäärä (Rhagium mordax)
University of Michigan, Animal Diversity Web (ADW): Rhagium mordax (englanniksi)
Pherobase: Semiochemicals of Rhagium mordax, the Blackspotted pliers support beetle (englanniksi)
| --- | --- |
Taksonitunnisteet:  Wikidata: Q248328  Wikispecies: Rhagium mordax  BioLib: 11189  BOLD: 155152  EoL: 982692  EPPO: RHAIMO  EUNIS: 116344  Fauna Europaea: 115079  Fauna Europaea (new): b194569e-16f5-42e5-aaa1-1044d117bda2  GBIF: 1149902  iNaturalist: 320109  IRMNG: 10077223  NBN: NBNSYS0000011004  NCBI: 295679  Observation.org: 8908  Laji.fi: MX.195024 
Lehtikantojäärän kotelo
Lehvit

| Lehvit |
| --- | --- |
 Sinisiipilehvi (Chloropsis cochinchinensis)
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Irenat Irenidae
Suku::  Lehvit Chloropsis  Jardine & Selby, 1827
Katso myös
   Lehvit Wikispeciesissä   Lehvit Commonsissa 
Infobox OKNimi-testi OK: 
Lehvit (Chloropsis) on pienikokoisten varpuslintujen suku. BirdLife Suomen luokituksessa suku luetaan irenojen heimoon, mutta se luokitellaan joskus kuuluvaksi omaan heimoonsa Chloropseidae. Niitä löytyy luonnonvaraisina ainoastaan Intiasta ja Kaakkois-Aasiasta. Lehvejä on ennen pidetty irenoiden sukuna, nykyään se on kuitenkin oma heimonsa. Lehvit ovat bulbulimaisia lintuja, mutta lehvit ovat bulbuleita värikkäämpiä ja koirailla ja naarailla on suuria eroja. Koirailla on värikäs höyhenpeite, höyhenpeite on yleensä vihreä tai keltainen. Lehvit syövät hedelmiä ja mettä sekä joskus hyönteisiä. Niillä on pitkä kieli, joka on sopeutunut meden imemiseen. Lintujen pesä on puussa, ja siellä on 2–3 munaa.
Sukuun kuuluu 11 lajia.
Lajit

Intianlehvi Chloropsis jerdoni
Kinabalunlehvi Chloropsis kinabaluensis
Kultaotsalehvi Chloropsis aurifrons
Mindanaonlehvi Chloropsis flavipennis
Palawaninlehvi Chloropsis palawanensis
Pikkuviherlehvi Chloropsis cyanopogon
Rusovatsalehvi Chloropsis hardwickii
Sininaamalehvi Chloropsis venusta
Sinisiipilehvi Chloropsis cochinchinensis
Turkoosikurkkulehvi Chloropsis media
Viherlehvi Chloropsis sonnerati
Aiheesta muualla

Lehvit Chloropseidae (videoita)[vanhentunut linkki]
| --- | --- |
Taksonitunnisteet:  Wikidata: Q13465652  Wikispecies: Chloropsis  BOLD: 116932  CoL: 3NRN  GBIF: 2488919  iNaturalist: 12003  IRMNG: 1378709  ITIS: 557524  NCBI: 175116  Open Tree of Life: 647191
Lemin vaakuna

Lemin vaakuna
Lemin kunnanvaakuna on saanut aiheensa Lemin sijainnista ja maataloudesta. Kilven aaltokoroinen vastalohkoisuus kuvastaa kunnan sijaintia järvitasangolla. Kunta on myös kuuluisa perunaviljelmistään, joihin perunankukka viittaa.
Vaakunan on suunnitellut Gustaf von Numers, ja se vahvistettiin käyttöön 16. toukokuuta 1962. Vaakunan selitys on ”kilpi aaltokoroisesti vastalohkoinen, puna-hopeinen; punaisessa kentässä hopeinen, kultaemiöinen perunankukka”.
Leikki riittää

| Leikki riittää Paula Koivuniemi |
| --- | --- | --- |

Studioalbumin tiedot
 Äänitetty : 1975
 Julkaistu: 1975
 Tyylilaji: Iskelmä
 Levy-yhtiö: Blue Master
Listasijoitukset
  Suomi: Ei listasijoitusta.
Paula Koivuniemen muut julkaisut
|   | Leikki riittää 1975 | Paula Koivuniemi 1977 |
Leikki riittää on Paula Koivuniemen ensimmäinen albumi vuodelta 1975. Musiikkitoimittaja Erkki Pälli luonnehti sitä ”jenkkihenkiseksi kokoelmaksi”, jonka taustavoimina toimivat kaikista sovituksista ja parista sävellyksestäkin vastaavat Matti ja Pirjo Bergström.
Kappalelista

Leikki riittää – 4.44 (Dirty Old Man, säv. Kenneth Gamble, Leon Huff, san. Jussi Tuominen)
Kuuta katselen – 2.33 (When Will I See You Again, säv. Kenneth Gamble, Leon Huff, san. Jussi Tuominen)
Peili – 5.08 (Cloudy, säv. Frank Robson, san. Jussi Tuominen)
Kuka kaiken alkaa – 3.31 (säv. Nono Söderberg, san. Jussi Tuominen)
Punahilkka-rock – 3.44 (säv. Matti Bergström, san. Anna Aspirin)
Odotus – 2.26 (Can't You See What You're Doing To Me, säv. Joseph B. Jefferson, France Hawes, san. Anna Aspirin)
Kaipaan sua vain – 3.35 (Je t’appartiens / Let It Be Me, säv. Gilbert Bécaud, san. Jussi Tuominen)
En piittaa mistään – 3.47 (säv. Matti Bergström, san. Jussi Tuominen)
Sivupersoonaansa rakastava – 3.03 (säv. Olli Ahvenlahti, san. Anna Aspirin)
Lopun jälkeen – 2.30 (säv. Ossi Runne, san. Erkki Vihtonen)
Mies varjojen kuorosta – 4.30 (säv. Pirjo Bergström, san. Jussi Tuominen)
Lehväkummitusneula

| Lehväkummitusneula |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Putkisuukalat Syngnathiformes
Heimo::  Kummitusneulat Solenostomidae
Suku::  Solenostomus
Laji::  cyanopterus
Kaksiosainen nimi
 Solenostomus cyanopterus  Bleeker, 1854 
Katso myös
   Lehväkummitusneula Wikispeciesissä   Lehväkummitusneula Commonsissa 
Infobox OKVirheellinen NIMI-arvoIUCN-testi OK: 
Lehväkummitusneula (Solenostomus cyanopterus) on kummitusneuloihin kuuluva kalalaji. Lajia tavataan lämpimistä vesistä indopasifiselta merialueelta.
Koko ja ulkonäkö

Lehväkummitusneula voi kasvaa suurimmillaan 15–17 cm pitkäksi, ja tyypillinen pituus on noin 12 cm. Lehväkummitusneulan kuono on hyvin pitkä ja putkimainen. Ruumis on muodoltaan tukevahko ja pitkänomainen. Kalalla on kaksi selkäevää, joista etumainen on piikikäs ja taaempi pyöristynyt. Lajin rintaevät ovat kookkaat ja viuhkamaiset. Naaraiden rintaevistä on muodostunut munienhaudontatasku. Lehväkummitusneulan pyrstöevä on viuhkamainen. Väritykseltään lehväkummitusneula vaihtelee runsaasti ja siitä tunnetaan muun muassa punainen, ruskea, keltainen ja vihreä muoto. Ruumiissa on pieniä valkoisia täpliä. Kala kykenee muuttamaan väritystään ympäristön mukaan.
Levinneisyys ja elinympäristö

Lehväkummitusneulan levinneisyysalue on hyvin laaja. Sitä tavataan Afrikan itärannikolta ja Punaiseltamereltä Japaniin ja Fidžille. Laji liikkuu useimmiten pareittain matalissa vesissä meriheiniä kasvavilla alueilla ja kivikkoisilla koralliriutoilla. Kalan ravintoa ovat pienet selkärangattomat eläimet kuten katkaravut. Lehväkummitusneula on yksiavioinen ja naaras hautoo munia rintaevissään kunnes poikaset kuoriutuvat.
Lehväkummitusneulaa pidetään toisinaan akvaariokalana.
Itä-Euroopan vallankumoukset 1989

Saksalaisia Berliinin muurin päällä Brandenburgin portin edessä 10. marraskuuta 1989.
Itä-Euroopan vallankumoukset on tapahtumasarja, jossa itäblokin maiden kommunistipuolueet menettivät yksinvaltansa, ja jonka tuloksena lopulta siirryttiin valtiojohtoisesta suunnitelmataloudesta ja sosialismista monipuoluejärjestelmään ja markkinatalouteen. Vallankumoukset lähtivät liikkeelle vuonna 1989 (jota kutsutaan myös ”Itä-Euroopan ihmeelliseksi vuodeksi”lähde?), kun Neuvostoliiton johtaja Mihail Gorbatšov julisti, että valtio on luopunut Brežnevin opista ja aloittaa uudistusohjelma Perestroikan. Vallan vaihtuminen tapahtui pääasiassa rauhallisesti. Vain Romaniassa vallansiirto johti verenvuodatukseen.
Luopuminen kommunismista eri maissa > Puola

Ensimmäisenä Puolassa järjestettiin jatkuvien levottomuuksien hillitsemiseksi 4. ja 18. kesäkuuta 1989 vapaat parlamenttivaalit. Vaalit voitti 97 % enemmistöllä Lech Wałęsan Solidaarisuus-puolue, joka järjestäytyi syyskuussa Itä-Euroopan ensimmäiseksi ei-kommunistiseksi hallitukseksi 40 vuoteen. Oppositioon jäänyt kommunistinen puolue muuttui sosialistiseksi puolueeksi ja sanoutui irti kommunismista.
Luopuminen kommunismista eri maissa > Unkari

Unkarin kommunistinen puolue aloitti itse maan uudistukset, ja maassa sallittiin monipuoluejärjestelmä ja yksityisyrittäjyys jo vuoden 1988 puolella. Uuden perustuslain jälkeen lokakuussa 1989 kommunistinen puolue lopetti toimintansa ja talouselämä yksityistettiin. Maa siirtyi markkinatalouteen ja demokratiaan.
Luopuminen kommunismista eri maissa > Itä-Saksa

Saksan demokraattisessa tasavallassa eli Itä-Saksassa ei Gorbatšovin rohkaisemiin uudistuksiin nähty tarvetta, ja maan lehdistöstä sensuroitiin Perestroikaa kannattavat kirjoitukset. Itä-Saksan johtaja Erich Honecker julisti vielä tammikuussa 1989, että Berliinin muuri seisoo paikoillaan seuraavat sata vuotta. Lokakuussa Itä-Saksa vietti 40-vuotisjuhliaan, joissa vieraillut Gorbatšov arvosteli maan pysähtyneisyyttä.
Unkarin avatessa syyskuussa 1989 Itävallan vastaisen rajansa, tuhannet itäsaksalaiset siirtyivät Unkarin kautta länteen. Itä-Saksassa pidettiin yhä laajamittaisempia mielenosoituksia rajan avaamisen puolesta, ja 9. marraskuuta 1989 maa avasi Saksan liittotasavallan eli Länsi-Saksan vastaisen rajansa. Berliinin muuri kaadettiin ja yli miljoona itäsaksalaista kävi viikonlopun aikana Saksan liittotasavallan puolella.
Kommunistinen puolue luhistui ja Itä-Saksassa järjestettiin vapaat vaalit, jotka kristillinen puolue voitti. Uusi hallitus alkoi ajaa Saksojen yhdistymistä, ja Saksan liittotasavallan markka otettiin käyttöön Itä-Saksassa seuraavana kesänä. Saksat yhdistyivät 3. lokakuuta 1990. Neuvostoliitto alkuun vastusti Saksojen yhdistymistä, mutta pyörsi kantansa Saksan liittotasavallan luvatessa Neuvostoliitolle taloudellista apua puna-armeijan poistamiseen maasta.
Luopuminen kommunismista eri maissa > Tšekkoslovakia

Saksan demokraattisen tasavallan luovuttua kommunismista loputkin kansandemokratiat uskaltautuivat aloittaa uudistukset. Tšekkoslovakiassa toteutettiin veretön muutaman viikon kestänyt samettivallankumous marras–joulukuussa 1989, jolloin kommunistihallinto syrjäytettiin.
Vapaiden vaalien jälkeen Tšekkoslovakiassa nousi kansallisuustunne, ja maa jakautuikin vuonna 1992 rauhanomaisesti Tšekiksi ja Slovakiaksi.
Luopuminen kommunismista eri maissa > Romania

Romaniassa alkoi mielenosoitukset sosialismin syrjäyttämiseksi, mutta 1960-luvulta asti hallinnut diktaattori Nicolae Ceaușescu ei suostunut luopumaan vallasta. Romanialaiset aloittivat aseellisen vallankumouksen, joka päättyi Ceaușescun syrjäyttämiseen ja teloitukseen.
Luopuminen kommunismista eri maissa > Bulgaria

Bulgarian kommunistihallitus pyrki kääntämään vaatimukset yhteiskunnallisista muutoksista kansallisuuskiistaksi. Maan suurta turkkilaisvähemmistöä alettiin bulgarialaistaa; turkin kielen käyttö kiellettiin ja turkkilaiset nimet oli muutettava bulgarialaisiksi, mikä johti yli 300 000 bulgarianturkkilaisen maastamuuttoon lähinnä Turkkiin.
Presidentti Todor Živkov painostettiin kuitenkin eroamaan, ja kommunistisen puolueen yksinvalta lopetettiin. Sosialistiseksi puolueeksi nimensä vaihtanut puolue voitti silti vuoden 1990 vapaat vaalit, mutta talousvaikeuksien takia alkoi ajaa opposition kanssa länsimaista talouspolitiikkaa ja demokratiaa.
Aiheesta muualla

Kuvia tai muita tiedostoja aiheesta Itä-Euroopan vallankumoukset 1989 Wikimedia Commonsissa
Unkarilaisia osoittamassa mieltä valtiontelevision pääkonttorin edessä 15. maaliskuuta 1989.
Romanialaissotilas näyttää voitonmerkkiä uudenvuodenaattona 1989. Hän on poistanut Romanian kommunistipuolueen merkin turkislakistaan.
Paptic

| Paptic Oy |
| --- | --- |

Yritysmuoto:  osakeyhtiö
Perustettu:  2014
Toimitusjohtaja:  Tuomas Mustonen
Kotipaikka:  Espoo
Liikevaihto:  7,3 miljoonaa euroa (2023)
Liikevoitto:  - 2,4 miljoonaa euroa (2023)
Henkilöstö:  32 (2023)
Omistaja:  Muun muassa VTT Ventures, Besodos Investors, perustajat, Itochu Corporation (2022)
Kotisivu:  https://paptic.com/
Infobox OKVirheellinen NIMI-arvo: 
Paptic Oy on suomalainen startup-yritys, joka on kehittänyt kierrätettävän, uusiutuvista raaka-aineista valmistetun vastineen muoville, paperille ja tekstiilille.  Yrityksen valmistamaa materiaalia kutsutaan myös nimellä Paptic. Yritys on VTT:n spin-off-yritys.
Historia > 2015–2019

Paptic aloitti toimintansa huhtikuussa 2015. Ensimmäiset kaksi sijoittajaa yritykselle löydettiin Slush-tapahtumasta syksyllä 2014. Yhtiön liikeideana oli kaupallistaa VTT:ssä kehitetty muovinkaltainen paperimateriaali, jolla haluttiin korvata perinteiset muovipussit. Yhtiön perustajat, yhtiön toimitusjohtaja Tuomas Mustonen, Karita Kinnunen-Raudaskoski ja Esa Torniainen olivat työskennelleet yhdessä VTT:llä. Kinnunen-Raudaskoski on tehnyt väitöskirjansa vaahtoteknologiasta, Mustonen on opiskellut paperifysiikkaa ja Torniainen graafista tekniikkaa. Tuotetta päätettiin valmistaa vaahtorainauksella, jota pystyi toteuttamaan vanhoilla paperikoneilla. Yhtiön tuotteiden kysyntää nosti samana vuonna hyväksytty EU-direktiivi, jolla haluttiin vähentää muovisten kantokassien kulutusta. Yhtiö valmisti ensimmäiset tuotteensa Otaniemessä koetehtaallaan.
Alkuvuonna 2016 Seppälä ja Body Shop Suomi ottivat Papticin valmistamat uudelleenkäytettävät kassit testikäyttöön korvaten niillä käyttämiään muovi- ja paperikasseja. Kesäkuussa Paptic toimitti ensimmäiset tuotteensa, suomalaisesta puusta valmistetut kassit myytäväksi vaatekauppaketju Seppälän liikkeisiin. Kassit oli valmistettu Papticin koetuotantolaitoksessa Espoossa.
Vuoteen 2017 mennessä yritys oli kerännyt yksityisiltä sijoittajilta kahden miljoonan euron pääoman. Helmikuussa Paptic kertoi suunnittelevansa investointia käytöstä poistettuun paperikoneeseen.
Paptic sai investointiaan varten EU:n Horisontti 2020 -ohjelmasta noin kaksi miljoonaa euroa projektirahoitustukea, minkä lisäksi sijoittajilta tavoiteltiin 10 miljoonaa euroa A-sijoituskierroksella. Kumppaneiksi etsittiin niin paperin kuin pakkaustenkin valmistajia, lopputuotteita taas haluttiin myydä esimerkiksi erilaisille liikeketjuille. Paptic sai lausunnon, jonka mukaan Paptic-materiaalia voi käyttää myös elintarvikepakkauksissa.
Vuonna 2018 Paptic osallistui Fashion for Good -kiihdyttämäohjelmaan Amsterdamissa ja päätti vaihtaa liiketoimintamalliaan. Oman paperikoneen hankinnasta luovuttiin, sen sijaan yritys päätti hyödyntää sopimusvalmistusta. Tuotteet haluttiin valmistaa paperitehtaalla, jolla olisi vapaata tuotantokapasiteettia. Tuotantokumppaniksi saatiin keskieurooppalainen erikoispaperitehdas. Paptic oli kehittänyt tavan tuottaa tuotteitaan myös ilman vaahtoteknologiaa.
Historia > 2020–

Toukokuussa 2020 kerättiin yli neljän miljoonan euron rahoitus Springvestin kanssa toteutetulla rahoituskierroksella. Sijoittajien joukossa oli muun muassa Moomin Characters. Papticilla oli 17 työntekijää ja sen omistajia olivat kolmen perustajaosakkaan lisäksi esimerkiksi VTT Ventures Oy. Paptic halusi kasvattaa sopimusvalmistajien määrää ja kertoi haluavansa aloittaa myös lisensointiin perustuvan liiketoiminnan. Sen myymät teknologialisenssit mahdollistaisivat Paptic-materiaalin valmistamisen. Viennin osuus liikevaihdosta oli yli 90 prosenttia. Liikevaihto oli 1,3 miljoonaa euroa.
Vuonna 2021 Papticin joustavaa pakkausmateriaalia toimitettiin 35 maahan. Syksyllä yrityksen sijoittajien joukkooon liittyi Itochu Corporation, yksi Japanin suurimmista kauppahuoneista. Yhteensä Paptic oli kerännyt noin 13 miljoonaa euroa pääomasijoituksia. Yhtiön liikevaihto oli 3,3 miljoonaa euroa.
Syyskuussa 2022 Paptic kertoi aloittaneensa yhteistyön Walki Groupin kanssa, josta tuli sen ensimmäinen globaali jakelija. Paptic-materiaalia vietiin 50 maahan. Yhtiön liikevaihto kolminkertaistui.
Syyskuussa 2023 Ilmastorahasto kertoi myöntäneensä Papticille pääomalainaa enintään 10 miljoonan euron verran. Samalla rahoituskierroksella kerättiin myös 13 miljoonan euron pääomat European Circular Bioeconomy Fundilta, Ecolab-yhtiöltä ja Itochu Fibre -kauppahuoneelta sekä 2,5 miljooan euron avustus Euroopan innovaationeuvostolta. Rahoituksella on tarkoistus hankkia vaahtorainauslaitteistot, jotka asennetaan Papticin kumppanitehtaille. Yhtiön tavoitteena oli myös hyödyntää tuotettaan uusissa tuoteryhmissä.
Organisaatio

Vuonna 2023 yhtiöllä oli 32 työntekijää. Sen tuotteita valmistetaan kolmessa eri tehtaassa,
jotka sijaitsevat Saksassa ja Espanjassa. Yhtiön pääkonttori sijaitsee Espoossa.
Yhtiöllä on noin 750 osakasta. Omistajia ovat perustajien lisäksi muun muassa VTT Ventures, Besodos Investors ja Itochu Corporation. Omistajien joukossa on myös muita pääomasijoittajia, perhesijoitusyhtiöitä ja yksityissijoittajia.
Paptic-materiaali

Paptic-termi on johdettu sanoista paperi (paper) ja muovi (plastic).
Paptic Tringaa käytetään verkkokaupoissa ja kassien valmistamisessa, samoin kuin Paptic Sternaa. Tringa on niin kutsuttu premium-materiaali,  Sterna taas on suunniteltu massatuotantoon.
Paptic-materiaali > Materiaalin ominaisuudet

Papticin on pitänyt luokitella materiaalinsa voidakseen myydä sitä. Vaikka Paptic-materiaalin ominaisuudet muistuttavat sekä muovia että tekstiileitä, se on niiden sijasta luokiteltu erikoispaperiksi. Muoville ominaisia piirteitä ovat lujuus, joustavuus ja kosteudensieto.  Se voidaan kuitenkin kierrättää kartonkien joukossa.
Paptic-materiaali valmistetaan uusiutuvista raaka-aineista. Materiaali biohajoaa teollisessa kompostoinnissa ja sitä voi käyttää vaikka uunin sytykkeenä. Materiaalista valmistettuja kasseja voi käyttää kymmeniä kertoja. Materiaalilla voidaan korvata esimerkiksi LDPE-muovin käyttö.
Paptic-materiaali > Valmistus

Yhtiön käyttämä tuotantomenetelmä on patentoitu. Vaahtorainauksessa paperikoneessa käytetty vesi korvataan vaahdolla, joka tuo puukuidusta esiin uusia ominaisuuksia. Lähes samanlaista materiaalia voidaan valmistaa myös ilman vaahtoteknologiaa. Vaahtorainauksen avulla valmistetusta tuotteeta tulee sitkeämpää ja kevyempää.
Paptic-materiaalia tuotetaan pitkäkuituisesta sellusta,  eli biopohjaisista raaka-aineista, kuten FSC-sertifioidusta suomalaisesta havupuukuidusta.
Paptic-materiaali > Käyttötapoja

Paptic-materiaalista voi valmistaa tuotteita, jotka on aiemmin valmistettu muovista. Siitä voidaan tehdä paperia ja muovikalvoja jalostavilla pakkauskoneilla pakkauksia, kuten pusseja, kestokasseja, elintarvikepakkauksia, verkkokaupan lähetyskuoria, tuotepakkauksia ja kääreitä.
Materiaaliin voidaan tehdä painatuksia kuten paperiin ja sitä voidaan jalostaa tuotteiksi esimerkiksi kuumasaumaamalla, liimaamalla ja ompelemalla.
Markkinat

Vuonna 2022 liikevaihdosta 98 prosenttia tuli viennistä. Yrityksen liiketoiminnassa hyödynnetään sopimusvalmistusta, jonka ansiosta tuotantokapasiteettia voidaan kasvattaa ilman raskaita teollisia investointeja. Teknologialisenssin ostaneet voivat valmistaa itse Paptic-materiaalia.
Papticista valmistettuja tuotteita on käytetty esimerkiksi Sokos- ja Stockmann-tavarataloketjuissa, Verkkokauppa.comissa, ranskalaisessa Galeries Lafayette tavarataloketjussa italaisessa Todis-kauppaketjussa ja Moomin Shopeissa.
Papticin materiaaliin pakataan myös:
H&M-yhtiön COS-brändin t-paitoja
Familonin vuodevaatteita
Tunnustuksia

Vuonna 2016 Paptic oli mukana Kasvu Open 2016 -kilpailun finaalissa.
Helmikuussa 2017 Talouselämä valitsi Papticin kymmenen kuumimman startupin joukkoon ja toukokuussa Paptic-materiaali sijoittui toiseksi saksalaisen Nova-instituutin listauksessa vuoden biomateriaaleista.
Vuonna 2018 Paptic voitti pääpalkinnon Suomen ympäristökeskus SyKen järjestämässä kilpailussa, jossa etsittiin ratkaisuja Itämereen päätyvän roskan vähentämisessä.
Vuonna 2020 Papticin Stockmannille Paptic Tringasta valmistama verkkokauppapakkaus palkittiin sekä pohjoismaisessa ScanStar- että kansainvälisessä WorldStar-kilpailuissa.
Vuonna 2022 Papticin kuitumateriaalista tehty vihannespakkaus, sipulipussi, palkittiin ScanStar-kilpailussa sekä myöhemmin WorldStar-kilpailussa.
Aiheesta muualla

Yrityksen verkkosivusto
Stockmann-brändin Paptic-kassi.
Puukintilan sipulit Paptic-pussissa.
COS-brändin Paptic-pakkaus.
Ingrid Lempereur

| Mitalit> Maa:   Belgia.Naisten uinti. Olympialaiset  | Mitalit> Maa:   Belgia.Naisten uinti. Olympialaiset  | Mitalit> Maa:   Belgia.Naisten uinti. Olympialaiset  | Maa:   Belgia> Naisten uinti. |
| --- | --- | --- | --- |
|  Pronssia | Los Angeles 1984 | 200 metrin rintauinti |  |
| Lyhyen radan EM-kilpailut  | Lyhyen radan EM-kilpailut  | Lyhyen radan EM-kilpailut  |  |
|  Hopeaa | Strasbourg 1987 | 200 metrin rintauinti |  |
Ingrid Lempereur (s. 26. kesäkuuta 1969) on belgialainen uimari, joka saavutti pronssimitalin 200 metrin rintauinnissa kesäolympialaisissa 1984 ajalla 2.31,40. Lisäksi hän sai hopeaa samasta lajista Strasbourgin pitkän radan EM-kilpailuissa 1987.
Lempaalanjärvi

| Lempaalanjärvi |
| --- | --- |

Valtiot:  Venäjä
Paikkakunta:  Seuloskoin piiri
Koordinaatit:  60°21′00″N, 30°18′30″E
Laskujoki:  Viisjoki 
Mittaustietoja
Pinnankorkeus:  49 m
Pinta-ala:  12,5 km²
Suurin syvyys:  8,3 m
 fiLempaalanjärvi 
Lempaalanjärvi (ven. Ле́мболовское о́зеро, Lembolovskoje ozero) on järvi Karjalankannaksen eteläosassa Leningradin alueen Seuloskoin piirissä Venäjällä. Syvälle työntyvät niemet jakavat sen neljään osaan. Järven pinta-ala on 12,5 neliökilometriä ja syvyys 0,9–3,4 metriä. Suurin syvyys on 8,3 metriä.lähde?
Järvi on saanut nimensä sen luoteispuolella sijainneesta Lempaalan kylästä (ven. Лемболово, Lembolovo). Siihen virtaavat Nenimäisenjoki (ven. Грузинка, Gruzinka), Kosenjoki (ven. Муратовка, Muratovka), Roikanjoki (ven. Ройка, Roika) ja Hullarijoki (ven. Киварин ручей, Kivarin rutšei) sekä Viisjoki, jonka kautta se laskee Taipaleenjokeen ja Laatokkaan.
Lempaalanjärven niemistä Mäntysaaressa entisessä yksityishuvilassa järjestettiin kansalaissodan pakolaisten keskuudessa 1920-luvun alkuvuosina opintokursseja, joissa opettajina toimivat muun muassa Kullervo Manner, Otto Wille Kuusinen ja Yrjö Sirola ja vierailevina myös Toivo Antikainen, Eino Rahja ja Mikko Evä. Kurssin henkilökuntaan kuului myös Kuusisen klubilla murhatun Väinö Jokisen puoliso Alma Jokinen. Marxilaisen teorian, Suomen tilanteen ja sisällissodan arvioinnin lisäksi kursseila käsiteltiin sotilaallisia kysymyksiä Inno-nimisen virolaisen entisen tsaarinupseerin johdolla. Vallinnutta ravintoniukkuutta korjasi järven kalaisuus. Mäntysaareen majoittui myös merkittävä joukko SKP:n edustajakokoukseen Suomesta saapunutta väkeä vuonna 1921.
Lekane

Attikalainen mustakuviotekniikalla koristeltu lekane, n. 600–575 eaa. Louvre.
Lekane (m.kreik. λεκάνη, lekanē, myös λακάνη, lakanē) on antiikin aikana käytetty keraaminen astia. Se tunnetaan vaasien muotona erityisesti kreikkalaisesta keramiikasta.
Lekane on suuri avarasuinen talousastia, jota käytettiin muun muassa ruoanlaitossa. Siinä on kaksi vaakasuuntaista nauhamaista kädensijaa. Kädensijojen muoto viittaa siihen, että lekanet on alun perin tehty muusta kuin keraamisesta materiaalista. Lekaneissa ei ollut kantta, ja ne olivat usein vailla maalauskoristelua. Lekanea muistuttaa paljon lekanis, joka on matalampi ja kannellinen astia. Aina näiden kahden tyypin välille ei kuitenkaan tehdä selvää eroa.
Lekanen muoto ulkoa ja sisältä.
Lekane, n. 550–540 eaa.
Lekane, n. 550–540 eaa.
Apulialainen lekane, n. 330 eaa.
Aiheesta muualla

Kuvia tai muita tiedostoja aiheesta lekanet Wikimedia Commonsissa
Salomon Lempinen

Salomon Lempinen (3. elokuuta 1905 Pyhäselkä – 10. syyskuuta 1972 Hollola) oli suomalainen maastohiihtäjä. Hän edusti Suomea hiihdon MM-kilpailuissa 1930. Hän sijoittui 18:nneksi 18 kilometrin kilpailussa ja 23:nneksi 50 kilometrillä.
Lempinen edusti urallaan Nurmeksen Seppoja ja Ounasvaaran Hiihtoseuraa. Hän saavutti SM-kilpailuissa hopeaa 10 kilometrillä vuonna 1930. Hän sijoittui Salpausselän kisoissa kolmanneksi 50 kilometrillä vuonna 1935.
Lempinen toimi Ounasvaaran Hiihtoseuran nuorten ohjaustehtävissä vuosina 1932–1938 ja sai muun muassa Suomen Hiihtoliiton hopeisen ansiomerkin. Ammatiltaan Lempinen oli metsätyömies. 1970-luvun alussa Lempinen muutti Enosta Nastolaan ja vähän ennen kuolemaansa Nastolasta Hollolaan.